text: নেত্রকোনা জেলার বারহাট্টায় জাতীয় সমাজসেবা দিবস পালিত। নেত্রকোনা জেলার বারহাট্টায় জাতীয় সমাজসেবা দিবস পালিত। – Channel21tv.Com
  নেত্রকোনার বারহাট্টায় " মুজিব বর্ষের সফলতা- ঘরে বসেই পাবেন সকল ভাতা " এ প্রতিপাদ্যকে সামনে রেখে উপজেলা প্রশাসন ও উপজেলা সমাজসেবা কার্যালয়ের যৌথ উদ্যোগে নানা কর্মসূচীর মধ্য দিয়ে জাতীয় সমাজসেবা দিবস পালিত হয়েছে। কর্মসূচীর মধ্যে ছিল, বর্ণাঢ্য র‍্যালী, আলোচনা সভা, হত দরিদ্রদের মাঝে চেক বিতরণ ও শীতার্তদের মাঝে কম্বল বিতরণ।
  আজ (০২ জানুয়ারি) রবিবার বারহাট্টা উপজেলা পরিষদ মিলনায়তনে সহকারি কমিশনার (ভূমি) সানজিদা চৌধুরীর সভাপতিত্বে ও সমাজসেবা অফিসার লিটন চন্দ্র সূত্রধরের সঞ্চালনায় আলোচনা সভায় প্রধান অতিথি হিসেবে বক্তব্য রাখেন উপজেলা চেয়ারম্যান মাইনুল হক কাসেম।
  বক্তব্যে তিনি বলেন, সমাজের উন্নয়নের মাধ্যমেই দেশের উন্নয়ন সম্ভব, মাননীয় প্রধানমন্ত্রী শেখ হাসিনার নির্দেশনায় আমরা প্রত্যেকের ঘরে ঘরে সব ধরনের ভাতা পৌঁছে দেয়ার চেষ্টা করছি, প্রধানমন্ত্রী'র স্বপ্ন বাস্তবায়নে, সবাই ঐক্যবদ্ধ হয়ে কাজ করে যাব।
  এতে অন্যান্যের মধ্যে বক্তব্য রাখেন কৃষি অফিসার রাকিবুল ইসলাম, বারহাট্টা থানার অফিসার ইনচার্জ (ওসি) মিজানুর রহমান, সাংবাদিক লতিবুর রহমান খান, সমাজসেবক চয়ন পন্ডিত।